proxectonos/corpus_dominio_legal_administrativo_tmp huggingface dataset:
RESOLUCIÓN do 2 de setembro de 2020, da Secretaría Xeral de Emprego, pola que se dá publicidade ás subvencións concedidas ao abeiro da Orde do 30 de abril de 2019 pola que se establecen as bases reguladoras para a concesión de subvencións, en réxime de concorrencia non competitiva, para a posta en marcha de laboratorios cooperativos no rural, e se convocan para os anos 2019 e 2020 (Diario Oficial de Galicia número 95, do 21 de maio).
Consellería de Economía, Emprego e Industria — III. Outras disposicións — 15/09/2020

En cumprimento do disposto no artigo 11.1 da Orde do 30 de abril de 2019 pola que se establecen as bases reguladoras para a concesión de subvencións, en réxime de concorrencia non competitiva, para a posta en marcha de laboratorios cooperativos no rural, e se convocan para os anos 2019 e 2020 (DOG núm. 95, do 21 de maio), resolvo que se proceda á publicación das subvencións concedidas que se indican no anexo, cun importe total de 240.024,23 euros, con cargo ás aplicacións 09.40.324C.460.2, 09.40.324C.470.2 e 09.40.324C.481.2 dos orzamentos xerais da Comunidade Autónoma de Galicia para o exercicio 2019.
Santiago de Compostela, 2 de setembro de 2020
Programa I: fomento de laboratorios cooperativos no rural.
Aplicacións: 09.40.324C.460.2, 09.40.324C.470.2 e 09.40.324C.481.2.
Programa II: impulso de proxectos empresariais colectivos.
Aplicación: 09.40.324C.470.2.
RESOLUCIÓN do 11 de setembro de 2020 pola que se procede á ampliación do prazo de presentación de solicitudes da Resolución do 26 de xuño de 2020, pola que se establecen as bases reguladoras do II Premio empregados/as públicos/as innovadores/as e se procede á súa convocatoria para o ano 2020 (código de procedemento IN822D).
Axencia Galega de Innovación — III. Outras disposicións — 15/09/2020

A Resolución do 26 de xuño de 2020 (DOG núm. 140, do 15 de xullo), pola que se establecen as bases reguladoras do II Premio empregados/as públicos/as innovadores/as e se procede á súa convocatoria para o ano 2020 (código de procedemento IN822D), sinalaba, no seu artigo 19, que o prazo de presentación fose de dous meses contados a partir do día seguinte ao da publicación desta convocatoria no
Diario Oficial de Galicia
. Entendíase como último día do prazo o correspondente ao mesmo ordinal do día de publicación, o que correspondería co 15 de setembro.
Nos últimos meses asistimos a unha situación excepcional pola COVID-19, ademais de que o prazo de presentación de solicitudes coincide co desfrute, por parte do persoal ao servizo da Administración, das vacacións regulamentarias no período ordinario (meses de xuño a setembro de 2020).
Por todo o exposto,
Modificar o artigo 19 da Resolución do 26 de xuño de 2020 pola que se establecen as bases reguladoras do II Premio empregados/as públicos/as innovadores/as, de maneira que a data límite de presentación de solicitudes se amplía ata o 1 de outubro de 2020.
Santiago de Compostela, 11 de setembro de 2020
RESOLUCIÓN do 2 de setembro de 2020, da Secretaría Xeral de Emprego, pola que se dá publicidade das subvencións concedidas ao abeiro da Orde do 27 de decembro de 2018 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2019 (Diario Oficial de Galicia número 20, do 29 de xaneiro de 2019).
Consellería de Economía, Emprego e Industria — III. Outras disposicións — 15/09/2020

En cumprimento do disposto no artigo 11.1 da Orde do 27 de decembro de 2018 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2019 (DOG núm. 20, do 29 de xaneiro de 2019), resolvo que se publiquen as subvencións concedidas que se indican no anexo, cun importe total de 3.667.550,93 euros, con cargo ás aplicacións 09.40.324C.470.0 e 09.40.324C.470.1 dos orzamentos xerais da Comunidade Autónoma de Galicia para o exercicio 2019.
Santiago de Compostela, 2 de setembro de 2020
EXTRACTO da Orde do 8 de setembro de 2020 pola que se amplía o crédito para o procedemento PE120B da Orde do 5 de decembro de 2019 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2020 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F).
Consellería do Mar — III. Outras disposicións — 16/09/2020

BDNS (identif:): 487541.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Ampliación do crédito orzamentario
Amplíase o importe total do crédito para o financiamento das axudas previstas na Orde do 5 de decembro de 2019 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2020 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F), concretamente para o procedemento PE120B nunha contía de 93.739,20 euros, con cargo á aplicación orzamentaria 15.02.723A.770.6, código de proxecto 2016 00279, polo que queda un importe total da convocatoria de 2020 de 316.145,21 € neste proxecto.
Segundo.
Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 8 de setembro de 2020
ORDE do 8 de setembro de 2020 pola que se amplía o crédito para o procedemento PE120B da Orde do 5 de decembro de 2019 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2020 o devandito procedemento, tramitado como expediente anticipado de gasto (códigos de procedemento PE120A, PE120B, PE120C, PE120E e PE120F).
Consellería do Mar — III. Outras disposicións — 16/09/2020

A Orde do 5 de decembro de 2019 (DOG nº 245, do 26 de decembro) estableceu, para o ano 2020, a convocatoria de axudas para propietarios de buques, e entre a súas finalidades estaban realizar investimentos que:
• Melloren a hixiene, saúde, seguridade e condicións de traballo en buques pesqueiros (procedemento PE120B).
A dita orde establece no seu artigo 4 que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Tendo en conta que este ano, polo número e contía deste tipo de axudas, o crédito orzamentario non foi suficiente para atender as solicitudes que cumpren cos requisitos, procede ampliar o crédito orzamentario para a concesión de axudas para as liñas de investimentos que melloren a hixiene, saúde, seguridade e condicións de traballo en buques pesqueiros.
Por todo o anterior, e no uso das facultades que me foron conferidas,
Artigo único
Amplíase o importe da contía máxima das axudas que se van conceder ao abeiro da Orde do 5 de decembro de 2019 en:
• 93.739,20 euros, con cargo á aplicación 15.02.723A.770.6 dos orzamentos xerais da Comunidade Autónoma de Galicia para o ano 2020, polo que o importe total da convocatoria de 2020 para o procedemento PE120B ascende a 316.145,21 euros.
Esta modificación non dá lugar á apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 8 de setembro de 2020
EXTRACTO da Orde do 9 de setembro de 2020 pola que se regula o procedemento de concesión dos Premios Galicia de Acción Voluntaria 2020 e se convocan para o ano 2020 (código de procedemento BS508D).
Consellería de Política Social — III. Outras disposicións — 21/09/2020

BDNS (Identif.): 523751.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como realizar a súa convocatoria para o ano 2020.
Segundo. Bases reguladoras e convocatoria
Orde do 9 de setembro de 2020 pola que se regula o procedemento de concesión dos Premios Galicia de Acción Voluntaria 2020 e se convocan para o ano 2020 (código de procedemento BS508D).
Terceiro. Modalidades e destinatarias/os
Os Premios Galicia de Acción Voluntaria terán as seguintes modalidades:
a) Premio voluntaria/o do ano: modalidade individual, para as persoas físicas.
b) Premio entidade de acción voluntaria do ano: modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio mellor proxecto de acción voluntaria do ano: modalidade para proxectos elaborados por entidades de acción voluntaria inscritas no Rexistro de Acción Voluntaria de Galicia, presentados por unha entidade de xeito individual ou por varias entidades de xeito conxunto, que se caractericen pola innovación e a repercusión social.
Cuarto. Premios
Outorgarase un premio en cada unha das modalidades establecidas, cuxa dotación económica será de 4.000 euros por modalidade.
Quinto. Orzamento
Para financiar estes premios destinarase un crédito de 12.000 euros con cargo ás aplicacións orzamentarias 13.05.312F.480.0 e 13.05.312F.481.0 consignadas na Lei 6/2019, do 23 de decembro, de orzamentos xerais da Comunidade Autónoma de Galicia para o ano 2020.
Sexto. Outros datos
O prazo de presentación de solicitudes será dun (1) mes, que se contará a partir do día seguinte ao da publicación da orde de convocatoria no Diario Oficial de Galicia.
Santiago de Compostela, 9 de setembro de 2020
RESOLUCIÓN do 9 de setembro de 2020, da Secretaría Xeral para o Deporte, pola que se dá publicidade aos convenios de colaboración subscritos no segundo cuadrimestre do ano 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 21/09/2020

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de maio, xuño, xullo e agosto.
Santiago de Compostela, 9 de setembro de 2020
ORDE do 4 de setembro de 2020 pola que se fixa o prezo privado para a venda ao público dunha publicación editada pola Axencia Turismo de Galicia.
Consellería de Cultura e Turismo — III. Outras disposicións — 21/09/2020

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de setembro de 2020
– Jacobus patronus. X Congreso Internacional de Estudios Jacobeos: 21 €.
RESOLUCIÓN do 8 de setembro de 2020 pola que se dá publicidade dos convenios de colaboración subscritos no segundo cuadrimestre do ano 2020.
Axencia Turismo de Galicia — III. Outras disposicións — 17/09/2020

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade da relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2020, que se incorpora como anexo I a esta resolución.
Segundo. Así mesmo, dáse publicidade dos convenios de colaboración pendentes de publicar subscritos no primeiro cuadrimestre do ano 2020 pola Axencia Turismo de Galicia, que se incorporan como anexo II a esta resolución.
Santiago de Compostela, 8 de setembro de 2020
RESOLUCIÓN do 16 de setembro de 2020 pola que se dá publicidade da resolución pola que se conceden as subvencións, en réxime de concorrencia non competitiva, a proxectos de enerxía solar fotovoltaica, dirixidas a particulares, para o cumprimento do disposto no artigo 10 das bases da convocatoria de subvencións, realizada mediante a Resolución do 18 de decembro de 2019 deste mesmo órgano (Diario Oficial de Galicia número 15, do 23 de xaneiro de 2020) (código de procedemento IN421O).
Axencia Instituto Enerxético de Galicia — III. Outras disposicións — 23/09/2020

Mediante a Resolución do 18 de decembro de 2019 establecéronse as bases reguladoras e anunciouse a convocatoria de subvencións para proxectos de enerxía solar fotovoltaica dirixidas a particulares.
En virtude do disposto no artigo 15 da Lei 9/2007, de 13 de xuño, de subvencións de Galicia, no artigo 17.1 da Lei 1/2016, do 18 de xaneiro, de transparencia e bo goberno, e no artigo 45 da Lei 39/2015, do 1 de outubro, do procedemento administrativo común das administracións públicas, no caso de resolución de concesión de subvencións poderase substituír a notificación individual pola publicación no DOG e na páxina web do Inega (www.inega.gal). Nesta publicación especificarase a data da convocatoria, o beneficiario, a cantidade concedida e a finalidade das subvencións outorgadas.
De acordo con todo o anterior, dentro do prazo fixado na norma reguladora da convocatoria, esta dirección
Primeiro. Anunciar a publicación do texto completo da Resolución do 16 de setembro de 2020 pola que se conceden as subvencións, en réxime de concorrencia non competitiva, a proxectos de enerxía solar fotovoltaica dirixidas a particulares, sobre a base da convocatoria de subvencións realizada mediante a Resolución do 18 de decembro de 2019 deste mesmo órgano (DOG núm. 15, do 23 de xaneiro de 2020), na páxina www.inega.gal ou (http://www.inega.gal/subvencions/subvencions/Energiasrenovables/2020/ficha_renovables2020_0004.html).
Segundo. Contra a Resolución do 16 de setembro de 2020, que non esgota a vía administrativa, sen prexuízo de que os interesados poidan exercer calquera outro que consideren procedente, poderá interpoñerse recurso de alzada no prazo de un mes contado a partir do día seguinte ao da publicación desta resolución no Diario Oficial de Galicia, se esta for expresa, ou en calquera momento a partir do día seguinte a aquel en que, de acordo coa súa normativa específica, se produzan efectos do silencio administrativo, perante o presidente da Axencia Instituto Enerxético de Galicia, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administración públicas.
Santiago de Compostela, 16 de setembro de 2020
RESOLUCIÓN do 15 de setembro de 2020, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos no segundo cuadrimestre de 2020.
Consellería de Infraestruturas e Mobilidade — III. Outras disposicións — 23/09/2020

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Consellería de Infraestruturas e Mobilidade no segundo cuadrimestre do ano 2020, que se incorporan como anexo a esta resolución.
Santiago de Compostela, 15 de setembro de 2020
DECRETO 157/2020, do 17 de setembro, polo que se nomea secretaria xeral técnica da Consellería do Mar a Silvia Cortiñas Fernández.
Consellería do Mar — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo secretaria xeral técnica da Consellería do Mar a Silvia Cortiñas Fernández.
Santiago de Compostela, dezasete de setembro de dous mil vinte
DECRETO 156/2020, do 17 de setembro, polo que se nomea director da Axencia Galega de Calidade Alimentaria a José Luis Cabarcos Corral.
Consellería do Medio Rural — II. Autoridades e persoal — 18/09/2020

En virtude do establecido no artigo 18.2 dos estatutos da Axencia Galega de Calidade Alimentaria aprobados polo Decreto 52/2018, do 5 de abril, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo director da Axencia Galega de Calidade Alimentaria a José Luis Cabarcos Corral.
Santiago de Compostela, dezasete de setembro de dous mil vinte
RESOLUCIÓN do 8 de setembro de 2020 pola que se dá publicidade aos convenios de colaboración subscritos no segundo cuadrimestre do ano 2020.
Instituto Galego da Vivenda e Solo — III. Outras disposicións — 18/09/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2020 que se incorpora como anexo I a esta resolución.
Artigo 2
Así mesmo, e para os efectos de completar a Resolución do 10 de xaneiro de 2020 pola que se dá publicidade aos convenios de colaboración subscritos no terceiro cuadrimestre do ano 2019 (DOG núm. 24, do 5 de febreiro) e a Resolución do 14 de maio de 2020 pola que se dá publicidade aos convenios de colaboración subscritos no primeiro cuadrimestre do ano 2020 (DOG núm. 103, do 29 de maio), dáse publicidade aos convenios de colaboración pendentes de publicar subscritos nos ditos cuadrimestres polo IGVS e que se incorporan como anexos II e III a esta resolución.
Santiago de Compostela, 8 de setembro de 2020
RESOLUCIÓN do 8 de setembro de 2020 pola que se dá publicidade aos convenios subscritos no segundo cuadrimestre do ano 2020.
Instituto de Estudos do Territorio — III. Outras disposicións — 18/09/2020

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2020, que se incorpora como anexo a esta resolución.
Santiago de Compostela, 8 de setembro de 2020
RESOLUCIÓN do 23 de setembro de 2020 pola que se modifica a Resolución do 30 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
Axencia Galega da Calidade Alimentaria — III. Outras disposicións — 29/09/2020

O 13 de febreiro de 2020, a Axencia Galega da Calidade Alimentaria publicou a Resolución do 30 de decembro de 2019 (DOG núm. 30, do 13 de febreiro de 2020) pola que establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
No artigo 21 da convocatoria establécese que as entidades beneficiarias terán ata o 1 de outubro para presentar a documentación xustificativa da subvención nas anualidades 2020 e 2021 e ata o 31 de marzo na anualidade 2022. Tendo en conta que a resolución destas axudas non se produciu no prazo indicado no artigo 17 das bases reguladoras, motivada polo elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario ampliar o prazo de xustificación da primeira e da terceira anualidade.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación do prazo de execución e xustificación
Amplíase ata o 1 de novembro de 2020 (incluído) o prazo para executar e xustificar estas axudas na primeira anualidade, e ata o 30 de xuño de 2022 (incluído) o prazo para executar e xustificar estas axudas na terceira anualidade.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de setembro de 2020
RESOLUCIÓN do 18 de setembro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 20 de decembro de 2019 pola que se establecen as bases reguladoras xerais e a convocatoria para o ano 2020 para a concesión, en réxime de concorrencia competitiva, de axudas a proxectos colectivos financiados polo Fondo Europeo Marítimo e de Pesca (FEMP), para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, tramitada como anticipado de gasto (código de procedemento PE209F).
Consellería do Mar — III. Outras disposicións — 29/09/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia: «Os órganos administrativos concedentes publicarán no Diario Oficial de Galicia, as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2020, con cargo á aplicación orzamentaria 15.03.723C.780.2 para o financiamento de proxectos colectivos financiados polo Fondo Europeo Marítimo e de Pesca (FEMP), para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, cofinanciadas nun 75 % polo FEMP.
Santiago de Compostela, 18 de setembro de 2020
RESOLUCIÓN do 18 de setembro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 25 de novembro de 2019 pola que se fixa o importe do crédito dispoñible para a concesión de axudas para o ano 2020, en réxime de concorrencia competitiva, a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
Consellería do Mar — III. Outras disposicións — 29/09/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario á que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 25 de novembro de 2019 pola que se fixa o importe do crédito dispoñible para a concesión de axudas para o ano 2020, en réxime de concorrencia competitiva, a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
Santiago de Compostela, 18 de setembro de 2020
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola comunidade autónoma.
3. Beneficiarios e axudas concedidas:
RESOLUCIÓN do 17 de setembro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde de 20 de decembro de 2019, pola que se establecen as bases reguladoras xerais e a convocatoria para o ano 2020, para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto.
Consellería do Mar — III. Outras disposicións — 29/09/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no Diario Oficial de Galicia das axudas concedidas con cargo á Orde do 20 de decembro de 2019, pola que se establecen as bases reguladoras xerais e a convocatoria para o ano 2020, para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto.
Santiago de Compostela, 17 de setembro de 2020
1. Finalidade: axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños.
2. Financiamento: aplicación orzamentaria 15.03.723A.770.1 proxecto contable 201600293.
3. Beneficiarios e axudas concedidas:
RESOLUCIÓN do 11 de setembro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das Estratexias de desenvolvemento local participativo (EDLP), e se convocan as correspondentes ao ano 2016 (Diario Oficial de Galicia número 166, do 2 de setembro), convocatoria 2019.
Consellería do Mar — III. Outras disposicións — 29/09/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia: «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención».
Na súa virtude,
Ordenar a publicación no
Diario Oficial de Galicia
das axudas concedidas, na convocatoria de 2019, con cargo á aplicación orzamentaria 15.03.723C.780.1 para o financiamento de proxectos de cooperación interterritoriais e transnacionais dos grupos de acción local do sector pesqueiro (GALP), ao abeiro das Estratexias de desenvolvemento local participativo (EDLP) aprobadas pola Consellería do Mar aos Grupos de Acción Local do Sector Pesqueiro (GALP), cofinanciadas nun 85 % polo FEMP.
Santiago de Compostela, 11 de setembro de 2020
DECRETO 151/2020, do 17 de setembro, polo que se nomea directora de Recursos Humanos do Servizo Galego de Saúde a Ana María Comesaña Álvarez.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo directora de Recursos Humanos do Servizo Galego de Saúde a Ana María Comesaña Álvarez.
Santiago de Compostela, dezasete de setembro de dous mil vinte
DECRETO 148/2020, do 17 de setembro, polo que se nomea directora xeral de Relacións Laborais a Elena Mancha Montero de Espinosa.
Consellería de Emprego e Igualdade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Emprego e Igualdade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo directora xeral de Relacións Laborais a Elena Mancha Montero de Espinosa.
Santiago de Compostela, dezasete de setembro de dous mil vinte
DECRETO 149/2020, do 17 de setembro, polo que se nomea directora xeral de Saúde Pública a Carmen Durán Parrondo.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo directora xeral de Saúde Pública a Carmen Durán Parrondo.
Santiago de Compostela, dezasete de setembro de dous mil vinte
DECRETO 147/2020, do 17 de setembro, polo que se nomea director xeral de Avaliación e Reforma Administrativa a Jesús Oitavén Barcala.
Consellería de Facenda e Administración Pública — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo director xeral de Avaliación e Reforma Administrativa a Jesús Oitavén Barcala.
Santiago de Compostela, dezasete de setembro de dous mil vinte
DECRETO 152/2020, do 17 de setembro, polo que se nomea director xeral de Familia, Infancia e Dinamización Demográfica a Jacobo José Rey Sastre.
Consellería de Política Social — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo director xeral de Familia, Infancia e Dinamización Demográfica a Jacobo José Rey Sastre.
Santiago de Compostela, dezasete de setembro de dous mil vinte
DECRETO 150/2020, do 17 de setembro, polo que se nomea xerente do Servizo Galego de Saúde a José Flores Arias.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo xerente do Servizo Galego de Saúde a José Flores Arias.
Santiago de Compostela, dezasete de setembro de dous mil vinte
DECRETO 145/2020, do 17 de setembro, polo que se nomea delegada territorial da Xunta de Galicia en Pontevedra a María Luisa Piñeiro Arcos.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo delegada territorial da Xunta de Galicia en Pontevedra a María Luisa Piñeiro Arcos.
Santiago de Compostela, dezasete de setembro de dous mil vinte
DECRETO 153/2020, do 17 de setembro, polo que se nomea director xeral de Maiores e Persoas con Discapacidade a Fernando González Abeijón.
Consellería de Política Social — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo director xeral de Maiores e Persoas con Discapacidade a Fernando González Abeijón.
Santiago de Compostela, dezasete de setembro de dous mil vinte
DECRETO 155/2020, do 17 de setembro, polo que se nomea directora xeral de Desenvolvemento Rural a Inés Santé Riveira.
Consellería do Medio Rural — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo directora xeral de Desenvolvemento Rural a Inés Santé Riveira.
Santiago de Compostela, dezasete de setembro de dous mil vinte
DECRETO 154/2020, do 17 de setembro, polo que se nomea director xeral de Atención Integral Sociosanitaria a Antonio Acevedo Prado.
Consellería de Política Social — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo director xeral de Atención Integral Sociosanitaria a Antonio Acevedo Prado.
Santiago de Compostela, dezasete de setembro de dous mil vinte
DECRETO 146/2020, do 17 de setembro, polo que se nomea delegada territorial da Xunta de Galicia en Vigo a Marta María Fernández-Tapias Núñez.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo delegada territorial da Xunta de Galicia en Vigo a Marta María Fernández-Tapias Núñez.
Santiago de Compostela, dezasete de setembro de dous mil vinte
DECRETO 143/2020, do 17 de setembro, polo que se nomea delegado territorial da Xunta de Galicia en Lugo a Javier Arias Fouz.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo delegado territorial da Xunta de Galicia en Lugo a Javier Arias Fouz.
Santiago de Compostela, dezasete de setembro de dous mil vinte
DECRETO 142/2020, do 17 de setembro, polo que se nomea delegado territorial da Xunta de Galicia na Coruña a Gonzalo Trenor López.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo delegado territorial da Xunta de Galicia na Coruña a Gonzalo Trenor López.
Santiago de Compostela, dezasete de setembro de dous mil vinte
DECRETO 140/2020, do 17 de setembro, polo que se nomea secretario xeral da Emigración a Antonio Rodríguez Miranda.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo secretario xeral da Emigración a Antonio Rodríguez Miranda.
Santiago de Compostela, dezasete de setembro de dous mil vinte
DECRETO 137/2020, do 17 de setembro, polo que se dispón que cese Miguel Ángel Pérez Dubois como director xeral de Desenvolvemento Rural.
Consellería do Medio Rural — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28.1 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese Miguel Ángel Pérez Dubois como director xeral de Desenvolvemento Rural, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 141/2020, do 17 de setembro, polo que se nomea directora xeral de Administración Local a Natalia Prieto Viso.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo directora xeral de Administración Local a Natalia Prieto Viso.
Santiago de Compostela, dezasete de setembro de dous mil vinte
DECRETO 144/2020, do 17 de setembro, polo que se nomea delegado territorial da Xunta de Galicia en Ourense a Gabriel Alén Castro.
Vicepresidencia primeira e Consellería de Presidencia, Xustiza e Turismo — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Nomeo delegado territorial da Xunta de Galicia en Ourense a Gabriel Alén Castro.
Santiago de Compostela, dezasete de setembro de dous mil vinte
DECRETO 139/2020, do 17 de setembro, polo que se dispón que cese María Isabel Concheiro Rodríguez-Segade como secretaria xeral técnica da Consellería do Mar.
Consellería do Mar — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese María Isabel Concheiro Rodríguez-Segade como secretaria xeral técnica da Consellería do Mar, agradecéndolle os servizos prestados.
Santiago de Compostela, dezassete de setembro de dous mil vinte
DECRETO 138/2020, do 17 de setembro, polo que se dispón que cese Manuel Rodríguez Vázquez como director da Axencia Galega de Calidade Alimentaria.
Consellería do Medio Rural — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese Manuel Rodríguez Vázquez como director da Axencia Galega de Calidade Alimentaria, agradecéndolle os servizos prestados.
Santiago de Compostela, dezasete de setembro de dous mil vinte
DECRETO 133/2020, do 17 de setembro, polo que se dispón que cese Antonio Fernández-Campa García-Bernardo como xerente do Servizo Galego de Saúde.
Consellería de Sanidade — II. Autoridades e persoal — 18/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día dezasete de setembro de dous mil vinte,
Que cese Antonio Fernández-Campa García-Bernardo como xerente do Servizo Galego de Saúde, agradecéndolle os servizos prestados.
Santiago de Compostela, dezasete de setembro de dous mil vinte